钦定古今图书集成/明伦汇编/氏族典/第112卷 > 崔邠
## 钦定古今图书集成/明伦汇编/氏族典/第112卷 > 崔邠

按《唐书崔邠传》：“邠字处仁，贝州武城人。第进士，复擢
贤良方正，授渭南尉，迁补阙，以鲠亮知名，由中书舍
人再迁吏部侍郎。性温裕沈密，行己又简俭，宪宗器
之。裴垍亦荐邠材可宰相，会病，遂不拜。久乃为太常
卿，知吏部尚书铨。故事，太常始视事，大阅四部乐，都
人纵观。邠自第去帽，亲导母舆，公卿见者皆避道，都”
人荣之。以母忧解，卒于丧，年六十。赠吏部尚书，谥曰
“文简。”

===崔郾===按《唐书崔邠传》：“邠弟郾，字广略，姿仪伟秀，人望而慕
之，然不可狎也。中进士第，补集贤校书郎，累迁吏部
员外郎，下不敢欺。三迁谏议大夫。穆宗立，迁给事中。
敬宗嗣位，拜翰林侍讲学士，旋进中书舍人，迁礼部
侍郎，出为虢州观察使，改鄂岳等州观察使。自蔡人
叛，鄂岳常苦兵，江湖盗贼显行。郾修治铠仗，造蒙冲”，
驶追穷蹑，上下千里，岁中悉捕平。又观察浙西，迁检
校礼部尚书。卒于官。赠吏部尚书，谥曰德。